**Referat fra Områdebestyrelsesmøde 8. februar 2024 i PH Taastrups klubhus**

*Fremmødte:*

Birkerød: Lars, Maj-Britt

Helsingør: Ken, Jørgen

København: Isa, Charlotte, Klaus

Frederiksværk: Henning, Mette, Malene, Peter, Tove

Roskilde: Jens, Dan

Tåstrup: Camilla, Tine, Ditte, Christian

Skovbo: Dennis, Torben, René, Steen

1. Godkendelse af referat fra områdebestyrelsesmøde den 14. september
   1. Ingen kommentarer. Referat blev godkendt
2. Tilføjelser/ændringer til dagsorden, Valg af referent
   1. Der var ingen tilføjelser/ændringer. Maj-Britt blev valgt som referent
3. Meddelelser fra områdelederen
   1. Med hensyn til overdommere for Område 5 har Christian været i dialog med Jan Skov fra arbejdsudvalget mht. om det er muligt at vi kun stiller med én overdommer til Område 5 i stedet for to, som det er i øjeblikket, når de deler konkurrencen på to lokaliteter. Men det er åbenbart en aftale der er vedtaget med hovedbestyrelsen for at undgå at hundefører ikke skal køre for langt. Jan er dog indstillet på at det kan ændres og vil tage det op på næste bestyrelsesmøde. Der er også andre områder der påtalt, at det er for meget at skulle stille med to overdommere. I år skal vi dog fortsat stille med to overdommere.
   2. Vi har fire dommere, der skal til oprykning til blive overdommer. Det er Torben og Line fra Skovbo samt Lars Bo og Mikkel fra Tåstrup
   3. Til det udvidet Dommermøde søndag den 11. februar bliver vi 76 deltagere heraf 45 dommere. Så det er rigtig flot.
   4. Christian videresendte sidste år et skriv fra Hovedforeningen vedrørende karantæne og sanktioner. Vi håber selvfølgelig ikke vi får brug for det, men hvis det bliver nødvendigt, så følg retningslinjerne.
   5. Områdeinstruktør træningen har været sat lidt på hold, men skal til at starte op igen.
4. Regnskab og budget
   1. Regnskabet blev godkendt. Budget godkendt, men da alting stiger og da der er budgetteret med underskud igen i 2024, blev det besluttet at kontingentet fra 2025 sættes op med kr. 50,- til i alt kr. 150,-.
5. Indkomne forslag fra afdelingerne
   1. Der var ingen forslag
6. Udtagelseskonkurrencer 2024
   1. Patrulje udtagelsen 1. september – Tåstrup ca. 12-13 hunde
   2. Kriminal udtagelsen 24. august – Frederiksværk/Gribskov ca. 10 hunde
   3. Vinder udtagelsen 25. august – Skovbo – ca. 8 hunde
   4. Unghund 2 3. november - København – ca. 16 hunde
7. Områdemesterskaberne
   1. Nyt oplæg har været sendt rundt. Konkurrencerne bliver nu delt over flere måneder. Del 1 den 17. marts bliver i Frederiksværk/Gribskov. Del 2 den 14. april bliver i Tåstrup. Og finalen den 26. maj bliver i Skovbo, hvor der grilles som afslutning sammen med præmieoverrækkelse. Det blev besluttet, at sektion 1’er kan deltage i finalen med en fra hver klasse, hvis det er muligt.
8. Uddannelse af dommere og figuranter
   1. Til dommer uddannelse har Tåstrup to og Skovbo måske en.
   2. Skovbo har lige startet et figurant hold. Roskilde har to der kan deltage på holdet i Skovbo. Frederiksværk/Gribskov starter hold med 6 i marts, hvor Ken fra Helsingør kan deltage.
9. Listeførere og overdommere i området
   1. Listeførere – Christian undersøger om eksisterende listefører kan træne ”føl” i egen klub.
   2. Overdommere – Det vil være fint at melde ind til Udtagelserne i god tid. Overdommer har flere forpligtelser end før. Det kommer der nyt om på dommermødet på søndag den 11. marts.
10. Foreningens hjemmesider
    1. HF vil gerne have alle over på nye hjemmeside snarest. Nogle afdelinger laver links til deres gamle hjemmesider, da der ikke er så mange muligheder på den nye hjemmeside. Formålet er at vi får ensartede hjemmesider. Christian undersøger, hvad der bliver udviklet på hjemmesiden fremadrettet.
11. Dato for næste områdebestyrelsesmøde – Torsdag den 12. september 2024
12. Ordinært områdemøde, torsdag den 21. marts, valg til området
    1. På valg er områdeleder - Christian er fungerende områdeleder og vil gerne stille op igen. Områdeledelsen foreslår Peter Svane som suppleant. Endvidere er revisor på valg – Karin Hansen vil gerne fortsætte.
13. Evt.
    1. Liste over kåringer fra 2023 viser en dumpeprocent på 51,7% for Område 6. Det er alt for højt. De fleste dumper på rundering. 3 har dumpet på point. Vi har højeste dumpeprocent på landsplan. Ved prøvekåringer opfordres til at bruge nye figuranter og nye områder. Der ligger ny vejledning for prøvekåring på Hjemmesiden.